Diari Oficial de la Generalitat Valenciana


Sumari del DOGV 431, del 22-09-1986 (1986/807222)

ORDRE de 9 de setembre de 1986, del Conseller de Cultura, Educació i Ciència, per la qual es convoca la concessió de subvencións per a l'equipament d'instal.lacions esportives.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   431

Data del DOGV
:   22-09-1986

Secció del DOGV
:   ALTRES DISPOSICIONS

Número del document
:   1986/807222


Data del document
:   09-09-1986

Organisme emissor
:   Conselleria de Cultura, Educació i Ciència

Tipus de document
:   Ordre

Ordre de 9 de setembre de 1986, del Conseller de Cultura, Educació i Ciència, per la qual es convoca la concessió de subvencions per a l'equipament d'instal.lacions esportives.  
El desenvolupament d'una política adequada d'instal·lacions esportives en l?àmbit de la Comunitat Valenciana requereix tant la creació d'infrastructura nova com la millor dotació de la ja existent, amb la finalitat d'incrementar la rendibilitat esportiva d'aquesta fent òptima la seua utilització.   
En conseqüència, és convenient d'engegar un programa de subvencions que a l'equipament de les instal·lacions esportives valencianes en el qual convergesquen les iniciatives de la Generalitat Valenciana, els ens locals i les entitats esportives. En virtut d'aquestes consideracions, atenent el que disposa l'article 35.e) de la Llei 5/1983, de 30 de desembre, de Govern de la Generalitat Valenciana, i el que estableix la Llei 15/1985, de 30 de desembre, de Pressuposts de la Generalitat Valenciana per a l'exercici 1986.   
ORDENE:   
Article primer  
Es convoca la concessió de subvencions destinades a equipaments d'instal·lacions esportives existents a la Comunitat Valenciana, a sol·licitar per Ajuntaments i Entitats Esportives sense finalitats lucratives, i s'aproven les bases per a la concessió d?aquestes, les quals figuren com a Annex d?aquesta Ordre.   
Article segon  
Les subvencions destinades als Ajuntaments es satisfaran amb càrrec a l'aplicació pressupostària 28.33.463.8.715; i les destinades a Entitats Esportives sense finalitats lucratives, amb càrrec a la aplicació pressupostària 08.07.654.0.412, les dues aplicacions del pressupost vigent de la Generalitat Valenciana per a 1986.   
DISPOSICIONS FINALS  
Unica  
Aquesta Ordre entrarà en vigor l'endemà de la seua publicació al Diari Oficial de la Generalitat Valenciana.   
València, 9 de setembre de 1986.   
El Conseller de Cultura, Educació i Ciència,  
CEBRIA CISCAR I CASABAN  
ANNEX  
Bases per les quals es regula el règim de concessió de subvencions per a l'equipament d'instal·lacions esportives a Ajuntaments i Entitats Esportives sense finalitats lucratives.   
Primera. Les subvencions objecte d'aquesta Ordre tindran com a finalitat possibilitar l'equipament adient de les instal·lacions esportives existents a la Comunitat Valenciana que complesquen les condicions establertes per aquesta convocatòria.   
Segona. Podran sol·licitar aquestes subvencions:   
1. Els Ajuntaments de la Comunitat Valenciana.   
2. Les Entitats Esportives legalment constituïdes d'acord amb el Decret del Consell 119/1984, de 12 de novembre, i inscrites en el Registre de Clubs, Federacions i altres Entitats Esportives de la Comunitat Valenciana.   
Tercera. Als efectes d'aquesta convocatòria, es consideren instal·lacions esportives susceptibles de millora i equipament totes aquelles instal·lacions estrictament esportives contemplades en les Normes NIDE, existents a l?àmbit territorial de la Comunitat Valenciana, la titularitat de les quals pertany a qualssevol de les Entitats a les quals es refereix la base segona d'aquesta convocatòria.   
Quarta. L'import de la subvenció podrà arribar fins al cinquanta per cent del pressupost de l'equipament, sense que en cap cas aquest percentatge puga excedir la quantitat de 300.000 pts.   
Cinquena. Les Entitats interessades hauran de formalitzar la sol·licitud de subvenció a través d'instància adreçada al Conseller de Cultura, Educació i Ciència de la Comunitat Valenciana.   
Aquesta instància haurà d'anar acompanyada dels documents següents, per duplicat:   
1. Document acreditatiu de la titularitat de la instal·lació.   
2. Memòria explicativa de l'ús i utilització i dels plans prevists per a aquesta una vegada equipada.   
3. Memòria valorada.   
4. Compromís de finançament i manteniment de l'equipament esportiu adoptat per l?òrgan legalment competent en cada cas.   
Si l'entitat sol·licitant fas un Ajuntament, certificació que hi ha crèdit pressupostari per a l'adquisició de l'equipament per al finançament del qual es sol·licita la subvenció.   
Sisena. Les sol·licituds, acompanyades dels documents esmentats a la base cinquena d'aquesta convocatòria, es presentaran a les Direccions Territorial de Cultura, Educació i Ciència, de la província on estiga la seu de l'Entitat, i es podran lliurar també per qualssevol de les vies que estableix l'article 66 de la Llei de Procediment Administratiu.   
El termini de presentació de sol·licituds serà de 30 dies comptadors des de l'entrada en vigor d'aquesta Ordre.   
Setena. Finalitzat el termini de presentació, la Conselleria de Cultura, Educació i Ciència, a través de la Direcció General de Joventut i Esports, convocarà una Comissió d'Avaluació presidida pel Director General de Joventut i Esports i composta pel Cap del Servei d'Esports, el Cap del Departament d'Instal·lacions Esportives i un funcionari que hi farà de Secretari.   
La Comissió d'Avaluació podrà demanar les informacions, aclariments o documents complementaris que considere necessaris per al seu total assessorament, i després d?això elevarà les propostes al Conseller de Cultura, Educació i Ciència, que les resoldrà. La resolució es comunicarà per escrit a l?interessat.   
Vuitena. El pagament s'efectuarà prèvia presentació de factura per triplicat i la corresponent acta de recepció de l'equipament objecte de la subvenció, i d'altres documents que reglamentàriament procedesquen.   
Novena. La Conselleria de Cultura, Educació i Ciència es reserva el dret d'inspeccionar els equipaments objecte de les subvencions d'aquesta convocatòria.